smcproject/ml-wiki-sentences huggingface dataset:
അലങ്കാരത്തിനായി തോട്ടത്തിൽ വളർ‌ത്തുന്ന വളരെ ഭംഗിയുള്ളതും വിലകൂടിയതുമായ സസ്യമാണ് അലങ്കാരപ്പന .
സൈക്കാഡ് വർഗത്തിൽപ്പെട്ട മറ്റു ചെടികളേപ്പോലെ ഇതിനേയും ഒറ്റനോട്ടത്തിൽ പനയെന്നു തോന്നും.
എന്നാൽ അവ യഥാർഥത്തിൽ പനവർഗമേയല്ല.
Cycas revoluta എന്നാണ് അലങ്കാരപ്പനയുടെ ശാസ്ത്രീയ നാമം.
ഇതിന്റെ ഉറവിടം തെക്കേ ജപ്പാനിൽ നിന്നാണെന്ന് കരുതുന്നു.
വളരെ പ്രതിസമതയോടെ വളരുന്നതും, തിളങ്ങുന്നതും നല്ല കടുത്ത പച്ച നിറത്തിലുള്ളതുമായ ഇലകളോടുകൂടിയതുമായ ഒരു സസ്യമാണ് ഇത്.
ഇതിന്റെ തണ്ടിന് സാധാരണ 20 cm (7.9 in) വ്യാസമുണ്ടാവാറുണ്ട്.
ഇത് വളരെ പതുക്കെ വളരുന്ന ഒരു സസ്യമാണ്.
ഇതിന്റെ ശരിയായ ഉയരം എത്തുന്നതിന് ഇത് ചിലപ്പോൾ 50–100 വരെ വർഷങ്ങൾ എടുക്കാറുണ്ട്.
ഇതിന്റെ പച്ച ഇലകൾ 50–150 cm (20–59 in) നീളത്തിൽ കാണപ്പെടുന്നു.
ഇത് പ്രാരംഭദശയിലും പിന്നീട് ഈ ഇലകൾക്ക് 1 m (3.3 ft) വ്യാസം വക്കാറുണ്ട്.
മാരൻശലഭത്തിന്റെ ശലഭപ്പുഴുക്കൾ ഇതിന്റെ ഇല ആഹരിക്കാറുണ്ട്.
ചിത്രശാല female reproductive structure young seeds Cycas revoluta Funchal : Botanical garden, 22 March Funchal, Monte , 23 March dito Cycas revoluta - Museum specimen പുറത്തേക്കുള്ള കണ്ണികൾ‌ cycas Archived 2007-10-14 at the Wayback Machine .
Microsporophyll Macrosporophyll Seeds - Flavon's Wild herb and Alpine plants വിക്കിസ്പീഷിസിൽ Abrus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Cycas revoluta .
എൻ.സി. നായർ
മലയാള സിനിമയിലെ ആദ്യകാല ഛായാഗ്രാഹകരിൽ പ്രമുഖനാണ് ഇ.
എൻ.സി. നായർ എന്ന പേരിൽ അറിയപ്പെടുന്ന ഇ.
എൻ. ചന്ദ്രശേഖരൻ നായർ.
മെറിലാന്റ് പുറത്തിറക്കിയ ചിത്രങ്ങളിൽ മിക്കവാറും നായരാണ് കാമറ ചലിപ്പിച്ചത്.
ശ്രീ ഇ എൻ ചന്ദ്രശേഖരൻ നായർ 1934 ൽ മണക്കാട്ട് ശ്രീ എ ഈശ്വരപിള്ളയുടെയും ശ്രീമതി ചിന്നമ്മയുടെയും പുത്രനായി ജനിച്ചു.
എസ് എസ് എൽ സി പാസ്സായി.
ബോംബെയിൽ ച്ഛായാഗ്രഹണം പരിശീലിച്ച ശേഷം ബി എൻ റെഡ്ഡി , രാജേന്ദ്ര മൽഹോണി മുതലായവരുടെ സഹായിയായി ജോലി നോക്കിയ ശേഷം 1946 ൽ ഗൗരിപൂജ എന്ന ഹിന്ദി ചിത്രത്തിന്റെ ച്ഛായാഗ്രാഹകനായി.
തുടർന്ന് പത്തു വർഷം ബോംബെയിൽ ക്യാമറാമാനായി കഴിഞ്ഞ ശേഷം മദ്രാസിലും പല മലയാള പടങ്ങളുടെയും ച്ഛായാഗ്രഹണം നിർവഹിച്ചു.
അതിനു ശേഷം മെരിലാൻഡ് ചിത്രങ്ങളുടെ ച്ഛായാഗ്രാഹകനായി.
ചതുരംഗം ആദ്യമലയാള ചിത്രം.
അൾത്താരമുതൽ മെറിലാന്റിൽ പ്രവർത്തിച്ചു.
ഭാര്യയുടെ പേര് സിന്ധു.
രണ്ടാണും മൂന്നു പെണ്ണൂമായി അഞ്ചു കുട്ടികളുണ്ട്.
ഇ എൻ സി യുടെ ചിത്രങ്ങൾ ക്ര.
ചിത്രം വർഷം നിർമ്മാണം സംവിധാനം 1 ചതുരംഗം 1959 ഡോ ജോഷ്വ ജെ ഡി തോട്ടാൻ 2 സ്ത്രീഹൃദയം 1960 ടി ടി പ്രൊഡൿഷൻ ജെ ഡി തോട്ടാൻ 3 ഉമ്മിണിത്തങ്ക 1961 പി കെ സത്യപാൽ ജി. വിശ്വനാഥ് 4 കാൽപ്പാടുകൾ 1962 ആർ നമ്പിയത്ത് ,ടി ആർ രാഘവൻ കെ. എസ്. ആന്റണി 5 അൾത്താര 1964 പി സുബ്രമണ്യം പി സുബ്രമണ്യം 6 പട്ടുതൂവാല 1965 പി സുബ്രമണ്യം പി സുബ്രമണ്യം 7 കളിയോടം 1965 പി സുബ്രമണ്യം പി സുബ്രമണ്യം 8 കാട്ടുമല്ലിക 1966 പി സുബ്രമണ്യം പി സുബ്രമണ്യം 9 പുത്രി 1966 പി സുബ്രമണ്യം പി സുബ്രമണ്യം 10 പ്രിയതമ 1966 പി സുബ്രമണ്യം പി സുബ്രമണ്യം 11 കറുത്ത രാത്രികൾ 1967 പി സുബ്രമണ്യം പി സുബ്രമണ്യം 12 ലേഡി ഡോക്ടർ 1967 പി സുബ്രമണ്യം കെ. സുകുമാരൻ 13 കടൽ 1968 പി സുബ്രമണ്യം എം. കൃഷ്ണൻ നായർ 14 ഹോട്ടൽ ഹൈറേഞ്ച് 1968 പി സുബ്രമണ്യം പി സുബ്രമണ്യം 15 വിപ്ലവകാരികൾ 1968 പി സുബ്രമണ്യം പി സുബ്രമണ്യം 16 അദ്ധ്യാപിക 1968 പി സുബ്രമണ്യം പി സുബ്രമണ്യം 17 ചട്ടമ്പിക്കവല 1969 പി സുബ്രമണ്യം എൻ. ശങ്കരൻനായർ 18 ഉറങ്ങാത്ത സുന്ദരി 1969 പി സുബ്രമണ്യം പി സുബ്രമണ്യം 19 നഴ്സ്‌ 1969 പി. സുബ്രമണ്യം തിക്കുറിശ്ശി സുകുമാരൻ നായർ 20 സ്വപ്നങ്ങൾ 1970 പി. സുബ്രമണ്യം പി സുബ്രമണ്യം 21 മധുവിധു 1970 പി സുബ്രമണ്യം എൻ. ശങ്കരൻനായർ 22 കൊച്ചനിയത്തി 1971 പി സുബ്രമണ്യം പി സുബ്രമണ്യം 23 പ്രൊഫസർ 1972 പി സുബ്രമണ്യം പി സുബ്രമണ്യം 24 തോറ്റില്ല 1972 പി കർമചന്ദ്രൻ കർമ്മചന്ദ്രൻ 25 യൗവനം 1974 പി സുബ്രമണ്യം ബാബു നന്തൻകോട് 26 വണ്ടിക്കാരി 1974 പി സുബ്രമണ്യം പി സുബ്രമണ്യം 27 വേഴാമ്പൽ 1977 സ്വയം‌പ്രഭ മൂവി മേക്കേർസ് സ്റ്റാൻലി ജോസ് 28 കൈതപ്പൂ 1978 മധു , എം മണി രഘുരാമൻ 29 സ്വപ്നമേ നിനക്കു നന്ദി 1983 ജി കെ കമ്മത്ത് ,ബി ശ്യാമളകുമാരി കല്ലയം കൃഷ്ണദാസ് 30 വെളിച്ചം ഇല്ലാത്ത വീഥി 1984 സൽക്കല ഫിലിംസ് ജെ കല്ലൻ 34 നാവടക്കു പണിയെടുക്കു 1985 ഏ ആർ രാജൻ ഏ ആർ രാജൻ 32 മാൻമിഴിയാൾ 1990 എം എസ് വാസവൻ കൃഷ്ണസ്വാമി അവലംബം
എം.എസ്. ഭവനപദ്ധതി
കേരളത്തിലെ ഭവനരഹിതരായ പാവപ്പെട്ട ആളുകൾക്ക് തദ്ദേശ സ്വയംഭരണ സ്ഥാനങ്ങളുടെ ധനസഹായത്തോടെ വീടുകൾ നിർമ്മിച്ചുനൽകുന്നതിനുള്ള പദ്ധതിയാണ് ഇ.
എസ്. സമ്പൂർണ്ണ ഭവനപദ്ധതി .
അഞ്ചുലക്ഷത്തോളം ഭവനരഹിത കുടുംബങ്ങൾ കേരളത്തിലുണ്ടെന്നാണ് 2008-ലെ കണക്ക്.
രണ്ടുലക്ഷത്തോളം ഭൂരഹിത ഭവനരഹിതരുമുണ്ട്.
കേരളത്തിന്റെ മുൻമുഖ്യമന്ത്രിയായിരുന്ന ഇ.
എം.എസ്. നമ്പൂതിരിപ്പാടിന്റെ പേരിൽ, അദ്ദേഹത്തിന്റെ പത്താം ചരമവാർഷികത്തിൽ 2008 മാർച്ച് 19 ന്, തൃശ്ശൂർ ജില്ലയിലെ കൊടകരയിൽ ആരംഭിച്ച പദ്ധതി ഔപചാരികമായി ഉദ്ഘാടനം ചെയ്തത്, അന്നത്തെ മുഖ്യമന്ത്രി വി.എസ്. അച്യുതാനന്ദനാണ് .
ഗുണഭോക്തൃവിഹിതം പൂർണ്ണമായും സൌജന്യമായ ഈ പദ്ധതിയിൽ സഹകരസ്ഥാപനങ്ങളിൽ നിന്നുമുള്ള വായ്പ ഉപയോഗിച്ച് തദ്ദേശ സ്വയംഭരണ സ്ഥാപനങ്ങളാണ് ദാരിദ്ര്യ രേഖയ്കുതാഴെയുള്ള കുടുംബങ്ങൾക്ക് വീട് നിർമ്മിക്കാനാവശ്യമായ ധനസഹായം നൽകുന്നത്.
ലക്ഷം വീടുപദ്ധതിയിൽ ഉൾപ്പെടുത്തി നിർമിച്ച വീടുകളുടെ അറ്റകുറ്റപ്പണിയും ഇതിൽ ലക്ഷ്യമിടുന്നുണ്ട്.
അവലംബം ↑ {{ citation }} : Check date values in: | accessdate= ( help ) ↑ {{ citation }} : Check date values in: | accessdate= ( help )
എം.എസ്. സ്റ്റേഡിയം
ഇന്ത്യയിലെ കേരളം സംസ്ഥാനത്തെ കോഴിക്കോട് ജില്ലയിലെ ഇ എം എസ് സ്റ്റേഡിയം ഒരു മൾട്ടി പർപ്പസ് സ്റ്റേഡിയമാണ്.
ഫുട്ബോൾ , ക്രിക്കറ്റ് മത്സരങ്ങൾ നടത്തുന്നതിന് ഫ്ലഡ് ലൈറ്റുകൾ കൊണ്ട് സജ്ജീകരിച്ചിരിക്കുന്നു.
എം.എസ് നമ്പൂതിരിപ്പാടിന്റെ പേരിലാണ് സ്റ്റേഡിയം.
ഫുട്ബോളിനും ക്രിക്കറ്റിനുമുള്ള അന്താരാഷ്ട്ര സ്റ്റേഡിയമായി ഇത് നവീകരിക്കപ്പെട്ടു.
സ്റ്റേഡിയം കേരള ക്രിക്കറ്റ് അസോസിയേഷനും പാട്ടത്തിന് നൽകാമെങ്കിലും കേരള ഫുട്ബോൾ അസോസിയേഷനാണ് ഇതിന്റെ കൈവശാധികാരം
ഗ്രാൻഡ് സ്റ്റാൻഡിന്റെ നിർമ്മാണം സ്റ്റേഡിയത്തെ അന്താരാഷ്ട്ര നിലവാരത്തിലേക്ക് ഉയർത്തും.
200 പേർക്ക് ഇരിക്കാനുള്ള ശേഷിയുള്ള വിഐപി ലോഞ്ച്, വിഐപി ലോഞ്ച് കളിക്കാർക്ക് ഡ്രസ്സിംഗ് റൂം, മീഡിയ സെന്റർ എന്നിവയുൾപ്പെടെ നിരവധി അത്യാധുനിക സൗകര്യങ്ങൾ ഇവിടെ ഉണ്ടാകും.
2016 സെയ്ത് നാഗ്ജി ട്രോഫി ടീമുകൾ ടീം സ്ഥാനം കോൺഫെഡറേഷൻ FC Dnipro Reserves ഉക്രെയ്ൻ UEFA 1860 മൻ‌ചെൻ II മ്യൂണിച്ച് UEFA അർജന്റീന U23 അർജന്റീന CONMEBOL അറ്റ്ലാറ്റിക്കോ പാരാനെൻസ് റിസർവ്സ് കുരിറ്റിബ CONMEBOL Volyn Lutsk ഉക്രെയ്ൻ UEFA Rapid București ബുക്കാറെസ്റ്റ് UEFA Shamrock Rovers ഡബ്ലിൻ UEFA Watford Reserves Watford UEFA ദേശീയ ഗെയിംസ്
എം.ജെ. വെണ്ണിയൂർ ഇംഗ്ലീഷ് വിലാസം https://ml.wikipedia.org/wiki/E.
M.J._Venniyur
ചിത്രകലാനിരൂപകനും, ജീവചരിത്രകാരനും, ഉപന്യാസകാരനും ആയിരുന്നു ജോസഫ് വെണ്ണിയൂർ എന്ന ഇ.
എം.ജെ. വെണ്ണിയൂർ (2 മേയ് 1927 - 9 മാർച്ച് 1982).
തിരുവനന്തപുരം കരക്കാട്ടുവിള വെണ്ണിയൂരിൽ ആണ് ജനിച്ചത്.
അച്ഛൻ പി. ഇസ്രായേൽ.
അമ്മ കരുണാക്ഷി.
വെണ്ണിയൂരിൽ നെടുവിള പ്രൈമറി സ്കൂളിലും വെങ്ങാന്നൂർ ഹൈസ്‌കൂളിലും പഠിച്ചു.
സ്‌കൂൾ വിദ്യാർത്ഥിയായിരിക്കുമ്പോൾ തന്നെ സാഹിത്യത്തിൽ താല്പര്യം കാണിച്ചു.
നാഗർകോവിലെ സ്‌കോട്ട് ക്രിസ്റ്റ്യൻ കോളേജിൽ  ഇന്റർമീഡിയറ്റിനും തിരുവനന്തപുരത്ത് ബി.എസ്.സി. ക്കും പഠിച്ചു.
സ്‌കോട്ട് ക്രിസ്റ്റ്യൻ കോളേജിൽ അദ്ധ്യാപകനായി.
ആകാശവാണിയിൽ പ്രോഗ്രാം
അസിസ്റ്റന്റായിി.
ആകാശവാണിയുടെ വിവിധ നിലയങ്ങളിൽ പല തസ്തികകളിൽ സേവനമനുഷ്ഠിച്ചിട്ടുണ്ട്.
കോഴിക്കോട്ടു നിലയത്തിൽ പ്രോഗ്രാം അസിസ്റ്റന്റ്, പ്രോഗ്രാം എക്‌സിക്ക്യൂട്ടീവ്, തിരുവനന്തപുരം നിലയത്തിൽ പ്രോഗ്രാം എക്‌സിക്ക്യൂട്ടീവ്, അസിസ്റ്റന്റ് സ്റ്റേഷൻ ഡറയക്ടർ, ബാഗളൂരിൽ അസിസ്റ്റന്റ ് സ്റ്റേഷൻ ഡറയക്ടർ, കോഴിക്കോട് സ്റ്റേഷൻ ഡയറക്ടർ, ഭോപ്പാലിൽ ആകാശവാണി സ്റ്റേഷൻ ഡയറക്ടർ എന്നീ നിലകളിൽ പ്രവർത്തിച്ചു.
കുറച്ചു കാലം
ആകാശവാണി ദില്‌ളി ഡയറക്ടറേറ്റിൽ പ്രോഗ്രാം ഡയറക്ടറായി.
പിന്നീട് ബോംബെ നിലയത്തിന്റെ സ്റ്റേഷൻ ഡയറക്ടർ ആയി.
തിരുവനന്തപുരത്ത് ബാലഭവന്റെ അഡിഷനൽ ഡയറക്ടറായി മൂന്നര വർഷം ഡപ്യൂട്ടേഷനിൽ ജോലി ചെയ്തു.
ബാലഭവന്റെ പ്രസിദ്ധീകരണമായ കുട്ടികളുടെ മാസിക തളിര് പ്രസിദ്ധീകരണ ചുമതല നിർവഹിച്ചു.
സംഗീതജ്ഞന്മാരെക്കുറിച്ചും ചിത്രകാരന്മാരെക്കുറിച്ചും നിരവധി ലേഖനങ്ങൾ പ്രസിദ്ധീകരിച്ചു.
തിരുവിതാംകൂർ ആർക്കിയോളജി വിഭാഗത്തിന്റെ ഡയറക്ടറും, കലാനിരൂപകനും ആയിരുന്ന ആർ. വാസുദേവപൊതുവാളിന്റെ മകൾ ഇന്ദിരയെ 1954ൽ വെണ്ണിയൂർ വിവാഹം ചെയ്തു.
ബോംബെയിൽ സ്റ്റേഷൻ ഡയറക്ടർ ആയിരിക്കവെ ഹൃദയസ്തംഭനം മൂലം 1982 മാർച്ച് 9ന് വെണ്ണിയൂർ അന്തരിച്ചു.
കൃതികൾ മലയാളത്തിന്റെ ജീനിയസ് ഗൊയ്‌ഥെ – ഇതാ ഒരു മനുഷ്യൻ ഡോക്ടർ ഫൗസ്റ്റ് – കഥയും പൊരുളും മൈക്കലാഞ്ജലോ കൃസ്തുമതവും മലയാള സാഹിത്യവും പാട്ടുകളുടെ പാട്ട്, കണ്ണിനുപകരം കണ്ണ് ഏദൻ മുതൽ ഈജിപ്തുവരെ മോബിഡിക് (വിവർത്തനം) Raja Ravi Varma / script by E.M.J. Venniyoor (on behalf of Kerala Lalit Kala Akademi) History of Malayalam literature ...
Translation അവലംബം ↑ http://www.keralasahityaakademi.org/Writers/PROFILES/EMJVenniyur/Html/EMJVgraphy.htm ↑
എച്ച്. യങ്ങ്
എമിലി ഹിൽഡ യങ്ങ് (ജീവിതകാലം : 21 മാർച്ച് 1880 – 8 ആഗസ്റ്റ് 1949) ഒരു അമേരിക്കൻ നോവലിസ്റ്റായിരുന്നു.
എച്ച്. യങ്ങ് കൂടുതൽ വിറ്റഴിക്കപ്പെട്ട ഗ്രന്ഥങ്ങളുടെ രചയിതാവായിരുന്നു.
നോർത്തംബർലാൻറിലെ (ഇപ്പോൾ വിറ്റ്‍ലി ബേ) വിറ്റ്ലിയിൽ ഒരു കപ്പലുടമയുടെ മകളായിട്ടായിരുന്നു ജനനം.
ഗെയ്റ്റ്സ്ഹെഡ് സെക്കൻററി സ്കൂളിലും (ഗെയ്റ്റ്സ്ഹെഡ് ഗ്രാമർ സ്കൂൾ എന്നു പുനർ നാമകരണം ചെയ്യപ്പെട്ടു) വെയിൽസിലെ കോൾവിൻ ബേയിലുള്ള Penrhos കോളജിലും വിദ്യാഭ്യാസം ചെയ്തു.
1902 ൽ 22 വയസുള്ളപ്പോൾ അവർ ആർതർ ഡാനിയേൽ എന്ന ബ്രിസ്റ്റോളിൽനിന്നുള്ള നിയമോപദേശകനെ വിവാഹം ചെയ്യുകയും സമീപത്തെ പരിഷ്കൃത പ്രദേശമായ ക്ലിഫ്റ്റണിലേയ്ക്കു താമസം മാറ്റുകയും ചെയ്തു.
ഫിക്ഷൻ: A Corn of Wheat (1910) Yonder (1912) Moor Fires (1916) A Bridge Dividing (1922) (republished as The Misses Mallett ) William (1925) The Vicar's Daughter (1927) Miss Mole (1930) Jenny Wren (1932) Celia (1937) The Curate's Wife (1934) Chatterton Square (1947)
കുട്ടികളുടെ ഫിക്ഷൻ: Caravan Island (1940) River Holiday (1942) അവലംബം
എൽ. ജെയിംസ് ഇംഗ്ലീഷ് വിലാസം https://ml.wikipedia.org/wiki/E.
_James
ബ്രിട്ടീഷ് നോവലിസ്റ്റാണ് ഇ.
എൽ. ജെയിംസ് എന്ന പേരിലെഴുതുന്ന എറീക്ക മിച്ചൽ (ജനനം : 7 മാർച്ച് 1963) .
ഇവർ രചിച്ച ഫിഫ്റ്റി ഷേയ്ഡ്‌സ് ഓഫ് ഗ്രേ എന്ന രതി നോവൽ ത്രയം 51 ഓളം ഭാഷകളിലേക്ക് പരിഭാഷപ്പെടുത്തിയതായാണ് കണക്കുകൾ.
നോവലിന്റെ 100 മില്യൺ കോപ്പികളോളം വിറ്റഴിഞ്ഞു.
സ്കോട്ട്ലാന്റ് സ്ലദേശിയായ അച്ഛൻ ബിബിസിയിൽ ഛായാഗ്രഹകനായിരുന്നു.
ചിലി സ്വദേശിനിയായിരുന്നു അമ്മ.
കെന്റ് സർവകലാശാലയിൽ ചരിത്രം പഠിച്ചു.
ടെലിവിഷൻ സ്കൂളിൽ സഹായിയായും ടെലിവിഷൻ എക്സിക്യൂട്ടീവായും  പ്രവർത്തിച്ചു.
സ്നോ ക്വീൻസ് ഐസ് ഡ്രാഗണഅ്‍ എന്ന പേരിലായിരുന്നു ആദ്യ രചനകൾ.
പിന്നീട് ഇ.
എൽ. ജെയിംസ് എന്ന പേര്  സ്വീകരിച്ച് എഴുതിയ ഫിഫ്റ്റി ഷേയ്ഡ്‌സ് ഓഫ് ഗ്രേ എന്ന നോവൽ ത്രയം വിൽപ്പനയിലും ജനപ്രീതിയിലും ശ്രദ്ധേയമായി.
കൃതികൾ ഫിഫ്റ്റി ഷേയ്ഡ്‌സ് ഓഫ് ഗ്രേ ഫിഫ്റ്റി ഷേയ്ഡ്‌സ് ഡാർക്കർ ഫിഫ്റ്റി ഷേയ്ഡ്‌സ് ഫ്രീഡ് പുരസ്കാരങ്ങൾ ടൈം മാസിക ലോകത്തെ സ്വാധീനിച്ച 100 പേരിലൊരാളായി തെരഞ്ഞെടുത്തു.
അവലംബം ↑ "M S meets S M Mum who erotic bestseller Fifty Shades Of Grey" .
The Sun .
Retrieved 31 May 2012 ↑ Who is E L James?
Archived 2012-05-26 at the Wayback Machine .
Chicago Tribune Retrieved 31 May 2012 ↑ The 100 Most Influential People in the World Archived 2013-08-14 at the Wayback Machine .
Time Magazine.
Retrieved 31 May 2012 പുറം കണ്ണികൾ Official author website ഇന്റർനെറ്റ് മൂവി ഡാറ്റാബേസിൽ നിന്ന് ഇ.
എൽ. ജെയിംസ്
എം.എസ്. സ്മാരക ഗവണ്മെന്റ് ഹയർസെക്കന്ററി സ്കൂൾ, പാപ്പിനിശ്ശേരി ഇംഗ്ലീഷ് വിലാസം https://ml.wikipedia.org/wiki/EMS_Smaraka_Govt.
_Higher_Secondary_School_Pappinisseri
കണ്ണൂർ ജില്ലയിലെ പാപ്പിനിശ്ശേരി പഞ്ചായത്തിൽ സ്ഥിതി ചെയ്യുന്ന പഞ്ചായത്ത് അധീനതയിലുള്ള  ഒരു വിദ്യാലയമാണ് ഇ.
എം.എസ്. സ്മാരക ഗവണ്മെന്റ് ഹയർസെക്കന്ററി സ്കൂൾ, പാപ്പിനിശ്ശേരി .
1967-ൽ സ്ഥാപിച്ച ഈ വിദ്യാലയം കണ്ണൂർ ജില്ലയിലെ പഴക്കമേറിയ വിദ്യാലയങ്ങളിലൊന്നാണ്.
1998 ആഗസ്തിൽ വിദ്യാലയത്തിലെ ഹയർ സെക്കണ്ടറി വിഭാഗം പ്രവർത്തനമാരംഭിച്ചു.
പാഠ്യേതര പ്രവർത്തനങ്ങൾ ജൂനിയർ റെഡ്ക്രോസ് സ്കൗട്ട് ഗൈഡ്സ് , .
വിദ്യാരംഗം കലാസാഹിത്യവേദി ക്ലബ്ബ് പ്രവർത്തനങ്ങൾ.
ഐ റ്റി ക്ലബ്ബ് കരിയർ ഗൈഡൻസ് ആൻറ് കൗൺസലിങ്ങ് സെൻറർ മാനേജ്മെന്റ്
പാപ്പിനിശ്ശേരി പഞ്ചായത്താണ്‌ ഈ വിദ്യാലയത്തിന്റെ ഭരണം നടത്തിയിരുന്നത്.
2010 ൽ സർക്കാർ സ്കൂൾ ആയി അംഗികരിച്ചിരിക്കുകയാണു്.
മുൻ പ്രധാനാധ്യാപകർ
പി.പത്മനാഭൻ(1967-69) പി.കെ.നാരായണൻ(1969-71) സി.കുഞ്ഞിരാമൻ(1971-91) പി.കെ.നാരായണൻ(1991-99) ഇ.
ചന്ദ്രൻ(1999-2000) എൻ.എസ്.കുമാരി(2000-02) കെ.നരായണൻ(2002-06) സി.രാമചന്ദ്രൻ കെ.ബി.സുവർണലത(പ്രിൻസിപ്പാൾ) കെ.പി.ശാന്തകുമാരി എ.പി.രമേശൻ(2016-18) കെ.വി സുമിത്രൻ(2018-19) ഇപ്പോഴത്തെ സാരഥികൾ ടി.പി.വേണുഗോപാലൻ ,  -
പ്രിൻസിപ്പാൾ സി.അനൂപ്കുമാർ
(വൈസ്പ്രിൻസിപ്പാൾ) പ്രശസ്തരായ പൂർവവിദ്യാർത്ഥികൾ ടി.പി.വേണുഗോപാലൻ ,  - ചെറുകഥാകൃത്ത്.
എം.വി. നികേഷ് കുമാർ ,   - .
റിപ്പോർട്ടർ (ടെലിവിഷൻ ചാനൽ) , പി. ബാലൻ ,  ഡോക്യുമെന്ററി സംവിധായകൻ പി.പി.രതീഷ് കുമാർ ,  - ചലച്ചിത്ര പിന്നണിഗായകൻ.
പുറമെ നിന്നുള്ള കണ്ണികൾ സ്കൂൾവിക്കിയിൽ
എസ്. ബിജിമോൾ ഇംഗ്ലീഷ് വിലാസം https://ml.wikipedia.org/wiki/E.
S._Bijimol
കേരള നിയമസഭയിൽ ഇടുക്കി ജില്ലയിലെ പീരുമേടിനെ പ്രതിനിധീകരിക്കുന്ന അംഗമാണ് ഇ.
എസ്. ബിജിമോൾ (ജ :13 ജനുവരി 1972).
സി.പി.ഐ സ്റ്റേറ്റ് കൗൺസിൽ അംഗമാണ്.
ജോർജ്ജിന്റെയും അന്നമ്മ ജോർജ്ജിന്റെയും മകളായി ഇടുക്കി ജില്ലയിലെ ഉപ്പുതറയിൽ ജനിച്ചു.
അഴുത ബ്ളോക്ക് പഞ്ചായത്ത് പ്രസിഡന്റായിരുന്നു.
(1995 - 2000).
ജില്ലാ പഞ്ചായത്തംഗമായും പ്രവർത്തിച്ചു.
പ്ലാന്റേഷൻ മേഖലയിലെ നിരവധി തൊഴിലാളി സംഘടനകളുടെ ഭാരവാഹിയാണ്.
നാഷണൽ ഫെഡറേഷൻ ഓഫ് ഇന്ത്യൻ വുമൺ എന്ന സംഘടനയുടെ ദേശീയ എക്സിക്യൂട്ടീവ് അംഗമാണ് .
അവലംബം ↑ E. S. Bijimol എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓഗസ്റ്റ് വൈസ്മാൻ ഇംഗ്ലീഷ് വിലാസം https://ml.wikipedia.org/wiki/August_Weismann
ഒരു ജെർമൻ ജീവശാസ്ത്രജ്ഞനായിരുന്നു ഓഗൊസ്റ്റ് ഫ്രിഡറിക് ലിയോപാഡ് വൈസ്മാൻ .
ഡാർവിൻ കഴിഞ്ഞാൽ ഏറ്റവും പ്രധാനപ്പെട്ട പരിണാമ ജീവശാസ്ത്രജ്ഞനാണ് വൈസ്മാൻ എന്ന് ഏണസ്റ്റ് മയർ അഭിപ്രായപ്പെടുന്നു.
വെയ്‌സ്മാൻ സുവോളജിക്കൽ ഇൻസ്റ്റിറ്റ്യൂട്ടിന്റെ ഡയറക്ടറും ഫ്രീബർഗിലെ സുവോളജിയിലെ ആദ്യത്തെ പ്രൊഫസറുമായിരുന്നു.
ഓഗസ്റ്റ് 8 ഇംഗ്ലീഷ് വിലാസം https://ml.wikipedia.org/wiki/August_8
ഗ്രിഗോറിയൻ കലണ്ടർ പ്രകാരം ഓഗസ്റ്റ് 8 വർഷത്തിലെ 220 (അധിവർഷത്തിൽ 221)-ാം ദിനമാണ്.
വർഷാവസാനത്തിനായി 145 ദിവസങ്ങൾ കൂടി ഉണ്ട്.
ചരിത്രസംഭവങ്ങൾ 1942 - ഇന്ത്യൻ നാഷണൽ കോൺഗ്രസിന്റെ ബോംബെ സമ്മേളനത്തിൽ ക്വിറ്റ് ഇന്ത്യാ പ്രമേയം പാസ്സാക്കി.
1949 - ഭൂട്ടാൻ സ്വതന്ത്രമായി.
ജന്മദിനങ്ങൾ 1937 - ഡസ്റ്റിൻ ഹോഫ്മാൻ , അമേരിക്കൻ അഭിനേതാവ് 1981 - റോജർ ഫെഡറർ ‍, സ്വിസ്സ് ടെന്നിസ് കളിക്കാരൻ 1894 - മയ്യനാട് എ. ജോൺ ചരമവാർഷികങ്ങൾ 1984 - എല്ലെൻ റാസ്കിൻ ‍, അമേരിക്കൻ എഴുത്തുകാരി (ജ. 1928) 2000 - ഇന്ത്യൻ നാഷണൽ കോൺഗ്രസ് നേതാവും മുൻ കർണാടക മുഖ്യമന്ത്രിയുമായിരുന്ന എസ്. നിജലിംഗപ്പ മറ്റു പ്രത്യേകതകൾ വിശുദ്ധ ലാർഗസ് ദിനം
ഓഗസ്റ്റ് എഡ്വേർഡ് മാർട്ടിൻ ഇംഗ്ലീഷ് വിലാസം https://ml.wikipedia.org/wiki/August_Eduard_Martin 1927 ലെ പോർട്രെയ്റ്റ് ഫോട്ടോ
ഒരു ജർമ്മൻ പ്രസവചികിത്സകനും ഗൈനക്കോളജിസ്റ്റുമായിരുന്നു ഓഗസ്റ്റ് എഡ്വേർഡ് മാർട്ടിൻ (ജീവിതകാലം: 14 ജൂലൈ 1847, യെന – 26 നവംബർ 1933, ബെർലിൻ ).
അദ്ദേഹത്തിന്റെ പിതാവ്, എഡ്വേർഡ് അർനോൾഡ് മാർട്ടിനും (1809-1875) ഒരു ഒബ്സ്റ്റട്രിക്ക്സ് ആൻഡ് ഗൈനക്കോളജി സ്പെഷ്യലിസ്റ്റായിരുന്നു.
ജെന, ബെർലിൻ സർവ്വകലാശാലകളിൽ നിന്ന് വൈദ്യശാസ്ത്രം പഠിച്ച അദ്ദേഹം 1870-ൽ ഡോക്ടറേറ്റ് നേടി.
ബെർലിനിൽ പിതാവിന്റെ സഹായിയായി ജോലി ചെയ്ത അദ്ദേഹം, അവിടെനിന്ന് 1876-ൽ ഹാബിലിറ്റേഷൻ നേടി.
ബെർലിനിൽ അദ്ദേഹം തുറന്ന ഒരു സ്വകാര്യ ക്ലിനിക്ക് പിന്നീട് ഓപ്പറേറ്റീവ് ഗൈനക്കോളജിക്ക് പേരുകേട്ട സ്ഥാപനമായി മാറി.
1899 മുതൽ 1907 വരെ അദ്ദേഹം ഗ്രീഫ്സ്വാൾഡ് സർവകലാശാലയിൽ ഫുൾ പ്രൊഫസറായി സേവനമനുഷ്ഠിച്ച അദ്ദേഹം ഫ്രാവൻക്ലിനിക്കിന്റെ തലവനായും നിയമിതനായി.
വൈവിധ്യമാർന്ന ഗൈനക്കോളജിക്കൽ, ഒബ്‌സ്റ്റെട്രിക്കൽ ശസ്ത്രക്രിയകൾ വികസിപ്പിച്ചതിന്റെ ബഹുമതി അദ്ദേഹം നേടിയിട്ടുണ്ട്, യോനി ഓപ്പറേഷനുകൾ ഉൾപ്പെടുന്ന അദ്ദേഹത്തിന്റെ പ്രവർത്തനത്തിന് പ്രത്യേകം അംഗീകാരം ലഭിച്ചു.
അദ്ദേഹം വൈദ്യശാസ്ത്രത്തിലേക്ക് നിരവധി ഉപകരണങ്ങൾ അവതരിപ്പിച്ചു, അതിൽ ഒരു ഷീഡെൻസ്‌പെകുലം ഉൾപ്പെടുന്നു.
മാക്‌സ് സെയ്‌ഞ്ചറുമായി ചേർന്ന് അദ്ദേഹം 1894-ൽ " ഫർ ഗെബർട്‌ഷിൽഫ് ആൻഡ് ഗൈനക്കോളജി " എന്ന പ്രസിദ്ധീകരണം ആരംഭിച്ചു.
തിരഞ്ഞെടുത്ത കൃതികൾ ലീറ്റ്‌ഫാഡൻ ഡെർ ഓപറേറ്റീവ് ഗെബർട്‌ഷുൾഫ് , 1877.
ഓഗസ്റ്റ് എഡ്വേർഡ് മാർട്ടിൻ എഡിറ്റ് ചെയ്ത എഡ്വേർഡ് അർനോൾഡ് മാർട്ടിൻ എഴുതിയ Hand-Atlas der Gynäkologie und Geburtshülfe (രണ്ടാം പതിപ്പ്, 1878), "അറ്റ്ലസ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജി" (1880) എന്ന് ഇംഗ്ലീഷിലേക്ക് വിവർത്തനം ചെയ്തു.
ലെഹർബുച്ച് ഡെർ ഗെബർട്‌ഷിൽഫ്, ഫർ പ്രാക്‌റ്റിഷെ അർസ്‌റ്റെ ആൻഡ് സ്റ്റുഡിറെൻഡെ , 1891.
ഹാൻഡ്‌ബച്ച് ഡെർ ക്രാങ്കൈറ്റൻ ഡെർ വെയ്ബ്ലിചെൻ അഡ്‌നെക്‌സോർഗൻ , 1895.
ഫിലിപ്പ് ജേക്കബ് ജംഗിനൊപ്പം പാത്തോളജി ആൻഡ് തെറാപ്പി ഡെർ ഫ്രൗൻക്രാങ്കൈറ്റൻ (4-ാം പതിപ്പ് 1907), ഇംഗ്ലീഷിലേക്ക് വിവർത്തനം ചെയ്യുകയും "Pathology and treatment of diseases of women (സ്ത്രീകളുടെ രോഗങ്ങളുടെ പാത്തോളജിയും ചികിത്സയും)" (1912) എന്ന പേരിൽ പ്രസിദ്ധീകരിക്കുകയും ചെയ്തു.
അവലംബം പുറം കണ്ണികൾ ഓഗസ്റ്റ് എഡ്വേർഡ് മാർട്ടിനിലേക്കുള്ള വഴികാട്ടി , ഷിക്കാഗോ സർവകലാശാലയിലെ പ്രത്യേക ശേഖരണ ഗവേഷണ കേന്ദ്രത്തിൽ ഏകദേശം 1800-കളിൽ ഫോഴ്‌സെപ്‌സസ് സ്‌ക്രാപ്പ്ബുക്കിന്റെ ചിത്രീകരണങ്ങൾ ഓഗസ്റ്റ് എഡ്വേർഡ് മാർട്ടിന്റെ ഗൈഡ് , ചിക്കാഗോ യൂണിവേഴ്സിറ്റിയിലെ പ്രത്യേക ശേഖരണ ഗവേഷണ കേന്ദ്രത്തിലെ കുറിപ്പുകൾ 1837
ഓഗസ്റ്റ് ബ്രെയിസ്കി ഇംഗ്ലീഷ് വിലാസം https://ml.wikipedia.org/wiki/August_Breisky ഓഗസ്റ്റ് ബ്രെയ്‌സ്‌കി
പ്രൊഫസർ ഓഗസ്റ്റ് ബ്രെയ്‌സ്‌കി (25 മാർച്ച് 1832, ക്ലാറ്റൗ (ക്ലാറ്റോവി), ബൊഹീമിയ (ഇപ്പോൾ ചെക്ക്‌ റിപ്പബ്ലിക്ക്‌ )– 25 മെയ് 1889) ഒരു ഓസ്ട്രിയൻ ഗൈനക്കോളജിസ്റ്റും പ്രസവചികിത്സകനുമായിരുന്നു .
പ്രാഗിൽ മെഡിസിൻ പഠിച്ച അദ്ദേഹം 1855-ൽ എംഡി ബിരുദം നേടി.
പ്രാഗിൽ, പാത്തോളജിസ്റ്റ് വക്ലാവ് ട്രെയ്റ്റ്സ് (1819-1872), പ്രസവചികിത്സകനായ ബെർണാഡ് സെയ്ഫെർട്ട് (1817-1870) എന്നിവരുടെ സഹായിയായി വർഷങ്ങളോളം അദ്ദേഹം സേവനമനുഷ്ഠിച്ചു.
1865-ൽ പെൽവിക് ആകൃതിയിൽ കൈഫോസിസിന്റെ സ്വാധീനത്തെക്കുറിച്ചുള്ള ഒരു പ്രബന്ധത്തിലൂടെ അദ്ദേഹത്തിന് ഹാബിലിറ്റേഷൻ ലഭിച്ചു.
1866-ൽ സാൽസ്ബർഗിലെ സർജിക്കൽ സ്കൂളിൽ ഒബ്സ്റ്റട്രിക്സ് ആൻഡ് ഗൈനക്കോളജിയിലെ പ്രൊഫസർ, ബേണിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി മെഡിക്കൽ ഫാക്കൽറ്റിയിലെ പ്രൊഫസർ (1867-74), പ്രാഗിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിലെ പ്രൊഫസർ (1874-86) എന്നീ പദവികൾ അദ്ദേഹം വഹിച്ചിരുന്നു.
ആൻറിസെപ്റ്റിക് തത്വങ്ങളുടെ കർശനമായ സമ്പ്രദായം പരിചയപ്പെടുത്തുക എന്നതായിരുന്നു അദ്ദേഹത്തിന്റെ ആദ്യത്തെ ജോലി.
1886 ഒക്‌ടോബർ മുതൽ, വിയന്ന ജനറൽ ഹോസ്പിറ്റലിലെ രണ്ടാമത്തെ ഒബ്‌സ്റ്റെട്രിക്കൽ ക്ലിനിക്കിന്റെ പ്രൊഫസറായി, ജോസഫ് സ്പാത്തിന്റെ (1823-1896) പിൻഗാമിയായി.
57-ാം വയസ്സിൽ കുടൽ സംബന്ധമായ അസുഖം ബാധിച്ച് അദ്ദേഹം അന്തരിച്ചു.
വിയന്നയിൽ അദ്ദേഹത്തിന് പകരക്കാരനായി റുഡോൾഫ് ക്രോബാക്ക് (1843-1910) വന്നു.
ഇഗ്നാസ് സെമ്മൽവീസ് (1818-1865) ഉയർത്തിയ പ്യൂപെറൽ പനിയുടെ സിദ്ധാന്തങ്ങളിൽ അദ്ദേഹം ആദ്യം സംശയം പ്രകടിപ്പിച്ചു.
പിന്നീട് അദ്ദേഹം സെമ്മൽവീസിന്റെ ആശയങ്ങളുടെ വക്താവായി.
പെൽവിസിന്റെ കൃത്യമായ അളവുകൾ നിർണ്ണയിക്കുന്നതിനുള്ള ഒരു രീതി വികസിപ്പിച്ചതിന്റെ ബഹുമതി അദ്ദേഹത്തിനുണ്ട്.
1871-ൽ അദ്ദേഹം ഒരു സെപ്‌റ്റേറ്റ് ഗർഭാശയത്തിലെ ഒരു റൂഡിമെന്ററി യോനിയുടെ പകുതിയുടെ അട്രേഷ്യ കാരണമുള്ള പയോമെട്രയും പയോകോൾപോസും വിവരിച്ചു.
കൂടാതെ, ക്രൗറോസിസ് വൾവയെ വിവരിച്ച ആദ്യത്തെ വൈദ്യനായിരുന്നു അദ്ദേഹം.
എഴുതിയ കൃതികൾ Über den Einfluss der Kyphose auf die Beckengestalt (1865); ("പെൽവിക് ആകൃതിയിൽ കൈഫോസിസിന്റെ സ്വാധീനം").
Die Krankheiten der Vagina , (1879); (" യോനിയിലെ രോഗങ്ങൾ").
അവലംബം ജീവചരിത്രം @ NDB/ADB Deutsche ജീവചരിത്രം
ഓഗസ്റ്റ് ലാൻഡ്മെസ്സർ ഓഗസ്റ്റ് ലാൻഡ്മെസ്സറാണെന്ന് കരുതുന്ന ഒരാൾ നാസി സല്യൂട്ട് നൽകാൻ വിസമ്മതിക്കുന്ന പ്രസിദ്ധ ഫോട്ടോ.
ജർമ്മനിയിലെ ഹാംബർഗിലുള്ള ബ്ലോം + വൊഷ് കപ്പൽശാലയിലെ തൊഴിലാളിയായിരുന്നു ഓഗസ്റ്റ് ലാൻഡ്മെസ്സർ (ജനനം: 24 മേയ് 1910; KIA മരണം: 17 ഒക്ടോബർ 1944; 1949 ൽ സ്ഥിരീകരിച്ചു).
1936-ലെ ഒരു ചിത്രത്തിൽ മറ്റ് തൊഴിലാളികൾ നാസി സല്യൂട്ട് ചെയ്യുമ്പോൾ അതിന് വിസമ്മതിക്കുന്നതായി കാണുന്നത് ഓഗസ്റ്റ് ലാൻഡ്മെസ്സർ ആണെന്ന് കരുതപ്പെടുന്നു.
ഇർമ എക്ലർ എന്ന ജൂത സ്ത്രീയുമായുള്ള നിയമവിരുദ്ധമായ ബന്ധത്തിന്റെ പേരിൽ നാസി പാർട്ടിയുമായി തെറ്റുകയും ശിക്ഷയായി ജയിൽ വാസവും നിർബന്ധിത പട്ടാള സേവനവും നേരിടേണ്ടിവന്നു.
ലാൻഡ്മെസ്സർ യുദ്ധരംഗത്ത് വെച്ച് മരിക്കുകയും എക്ലറെ കോൺസണ്ട്രേഷൻ ക്യാമ്പിൽ അയക്കുകയും ചെയ്തു.
ഓഗസ്റ്റ് ഫ്രാൻസ് ലാൻഡ്‌മെസ്സറിന്റെയും വിൽഹെൽമൈൻ മഗ്ഡലീന്റെയും (നീ ഷ്മിഡ്‌പോട്ട്) ഏകമകനായിരുന്നു ഓഗസ്റ്റ് ലാൻഡ്‌മെസ്സർ.
1931 ൽ ജോലി നേടാൻ സഹായിക്കുമെന്ന് കരുതി നാസി പാർട്ടിയിൽ ചേർന്നു.
1935 ൽ, ഇർമാ എക്ലർ എന്ന ജൂത സ്ത്രീയുമായി വിവാഹനിശ്ചയം കഴിഞ്ഞപ്പോൾ അദ്ദേഹത്തെ പാർട്ടിയിൽ നിന്ന് പുറത്താക്കി.
അവർ ഹാംബർഗിൽ ബന്ധം രജിസ്റ്റർ ചെയ്തെങ്കിലും, ഒരു മാസത്തിനുശേഷം പ്രാബല്യത്തിൽ വന്ന ന്യൂറെംബർഗ് നിയമങ്ങൾ ഇത് നിയമവിരുദ്ധമാക്കി.
1935 ഒക്ടോബർ 29 ന് ലാൻഡ്‌മെസ്സറുടെയും എക്ലറുടെയും ആദ്യ മകളായ ഇൻഗ്രിഡ് ജനിച്ചു.
1937 ൽ ലാൻഡ്‌മെസ്സറും എക്ലറും ഡെൻമാർക്കിലേക്ക് പലായനം ചെയ്യാൻ ശ്രമിച്ചെങ്കിലും പിടികൂടപ്പെട്ടു.
ആ സമയത്ത് അവർ രണ്ടാമതും ഗർഭിണിയായിരുന്നു.
1937 ജൂലൈയിൽ അവരുടെമേൽ നാസി വംശീയ നിയമപ്രകാരം " വംശത്തെ അപമാനിച്ചു " എന്ന കുറ്റം ചുമത്തപ്പെട്ടു.
എക്ലർ പൂർണമായും യഹൂദയാണെന്ന് രണ്ടുപേർക്കും അറിയില്ലായിരുന്നു എന്ന് വാദിച്ചതിനാൽ തെളിവുകളുടെ അഭാവത്തിൽ 1938 മെയ് 27 ന് കുറ്റവിമുക്തരാക്കപ്പെട്ടു.
തെറ്റ് ആവർത്തിച്ചാൽ ദീർഘമായ തടവുശിക്ഷ അനുഭവിക്കേണ്ടിവരുമെന്ന താക്കീതോടെയാണ് വിട്ടയച്ചത്.
എന്നാൽ ലാൻഡ്മെസ്സറും എക്ലറും പരസ്യമായി ബന്ധം തുടർന്നു.
1938 ജൂലൈ 15 ന് അദ്ദേഹത്തെ വീണ്ടും അറസ്റ്റുചെയ്ത് ബർഗർമൂർ തടങ്കൽപ്പാളയത്തിൽ രണ്ടര വർഷം തടവിന് ശിക്ഷിച്ചു.
എക്ലറെ ഗസ്റ്റപ്പോ അറസ്റ്റ് ചെയ്ത് ഫുഹ്ല്സ്ബുത്തെലിൽ തടവിൽ വെച്ച സമയത്താണ് രണ്ടാമത്തെ മകളായ ഐറീന് ജന്മം നൽകുന്നത്.
അവിടെ നിന്ന് അവളെ ഒറാനിയൻബർഗ് തടങ്കൽപ്പാളയത്തിലേക്കും സ്ത്രീകൾക്കായുള്ള ലിച്ചെൻബർഗ് തടങ്കൽപ്പാളയത്തിലേക്കും തുടർന്ന് റാവൻസ്‌ബ്രൂക്കിലെ വനിതാ തടങ്കൽപ്പാളയത്തിലേക്കും അയച്ചു.
ഇർമ എക്ലറിൽ നിന്ന് 1942 ജനുവരി വരെ കുറച്ച് കത്തുകൾ വന്നിരുന്നു.
1942 ഫെബ്രുവരിയിൽ അവളെ ബെർൺബർഗ് ദയാവധ കേന്ദ്രത്തിലേക്ക് കൊണ്ടുപോയി എന്നും അവിടെ കൊല്ലപ്പെട്ട 14,000 പേരിൽ ഇർമയും ഉണ്ടായിരുന്നു എന്നും കരുതപ്പെടുന്നു; 1949 ൽ യുദ്ധാനന്തര ഡോക്യുമെന്റേഷന്റെ സമയത്ത്, അവൾ 1942 ഏപ്രിൽ 28-ആം തീയതി നിയമപരമായി മരിച്ചുവെന്ന് പ്രഖ്യാപിക്കപ്പെട്ടു.
അതേസമയം, ലാൻഡ്‌മെസ്സറിനെ 1941 ജനുവരി 19 ന് ജയിലിൽ നിന്ന് വിട്ടയച്ചു.
തുടർന്ന് അദ്ദേഹം ഹൗലാഗ് കമ്പനിയിൽ ഫോർമാനായി ജോലി ചെയ്തു.
ഹൌലാഗ് കമ്പനിക്ക് വാർനെമുന്തെയിലെ ഹൈങ്കൽ-വെർക്കെയിൽ ഒരു ബ്രാഞ്ച് ഉണ്ടായിരുന്നു.
ഫെബ്രുവരി 1944 ൽ അദ്ദേഹം 999 ആമത് ഫോർട്ട് ഇൻഫാൻട്രി ബറ്റാലിയനിൽ നിയോഗിക്കപ്പെട്ടു.
ക്രോയേഷ്യയിൽ യുദ്ധം ചെയ്യുമ്പോൾ കൊലചെയ്യപ്പെട്ടതായി പ്രഖ്യാപിക്കപ്പെട്ടു .
എക്ലറെപ്പോലെ അദ്ദേഹത്തെ 1949 ൽ നിയമപരമായി മരിച്ചതായി പ്രഖ്യാപിച്ചു.
അവരുടെ കുട്ടികൾ ആദ്യം നഗരത്തിലെ അനാഥാലയത്തിൽ എത്തി.
1941 ൽ ഐറിന് വളർത്തു മാതാപിതാക്കളോടൊപ്പവും ഇൻഗ്രിഡിന് അമ്മൂമ്മയോടൊപ്പവും താമസിക്കാൻ അനുവാദം കിട്ടി.
1953 ൽ മുത്തശ്ശിയുടെ മരണശേഷം ഇൻഗ്രിഡും ദത്തെടുക്കപ്പെട്ടു.
ഓഗസ്റ്റ് ലാൻഡ്‌മെസ്സറിന്റെയും ഇർമാ എക്ലറുടെയും വിവാഹം 1951 ലെ വേനൽക്കാലത്ത് ഹാംബർഗ് സെനറ്റ് മുൻ‌കാലപ്രാബല്യത്തോടെ അംഗീകരിച്ചു.
ആ വർഷം ശരത്കാലത്തിലാണ് ഇൻഗ്രിഡ് ലാൻഡ്‌മെസ്സർ എന്ന വിളിപ്പേര് സ്വീകരിച്ചത്.
ഐറിൻ എക്ലർ എന്ന കുടുംബപ്പേര് ഉപയോഗിക്കുന്നത് തുടർന്നു.
1991 മാർച്ച് 22 ന് ഡൈ സീറ്റിൽ പ്രസിദ്ധീകരിച്ച 1936 ജൂൺ 13 ന് എടുത്ത ഒരു ഫോട്ടോയിൽ ഐറിൻ എക്ലർ ഓഗസ്റ്റ് ലാൻഡ്‌മെസ്സറെ തിരിച്ചറിഞ്ഞു.
ഹാംബർഗിലെ ബ്ലോം + വോസ് കപ്പൽശാലയിൽ നാവികസേന പരിശീലന കപ്പലായ ഹോർസ്റ്റ് വെസ്സൽ നീറ്റിലിറക്കുന്നതിനായി നടത്തിയ ചടങ്ങിലെ തൊഴിലാളികളുടെ ഒരു വലിയ ഒത്തുചേരലാണ് ചിത്രത്തിൽ കാണുന്നത് .
മിക്കവാറും എല്ലാവരും നാസി സല്യൂട്ടിൽ കൈ ഉയർത്തി നിൽക്കുമ്പോൾ ജനക്കൂട്ടത്തിന്റെ പുറകുവശത്തുള്ള ഒരു മനുഷ്യൻ നെഞ്ചിന് കുറുകെ കൈകൾ കെട്ടിക്കൊണ്ട് വഴങ്ങാത്ത ഭാവത്തിൽ നിൽക്കുന്നത് വ്യക്തമായി കാണാം.
1996-ൽ എക്ലർ ഡൈ വോർമുണ്ട്ഷാഫ്റ്റ്സാക്റ്റെ 1935–1958: വെർഫോൾഗംഗ് ഐനർ ഫാമിലി വെഗൻ "റാസെൻസ്ചാൻഡെ" ( The Guardianship Documents 1935–1958: Persecution of a Family for "Racial Disgrace" ) പ്രസിദ്ധീകരിച്ചു .
പുസ്തകം അവളുടെ കുടുംബത്തിന്റെ കഥയാണ് പറയുന്നത്, കൂടാതെ അവളുടെ അമ്മയുടെ കത്തുകളും സർക്കാർ സ്ഥാപനങ്ങളിൽ നിന്നുള്ള രേഖകളും ഉൾപ്പെടെ ആ കാലഘട്ടത്തെ അടയാളപ്പെടുത്തുന്ന ധാരാളം യഥാർത്ഥ രേഖകളും ഉൾപ്പെടുന്നു.
ഫോട്ടോയിലെ പുരുഷനെ കൃത്യമായി തിരിച്ചറിഞ്ഞിട്ടില്ല.
മറ്റൊരു കുടുംബം അവകാശപ്പെടുന്നത് ഇത് മതപരമായ കാരണങ്ങളാൽ അഭിവാദ്യം ചെയ്യാൻ വിസമ്മതിച്ച ബ്ലോം + വോസിലെ ലോഹപ്പണിക്കാരനായ ഗുസ്താവ് വെഗെർട്ട് (1890-1959) ആണെന്നാണ്.
അക്കാലത്ത് ബ്ലോം + വോസിലെ വെഗേർട്ടിന്റെ ജോലിയുടെ ഡോക്യുമെന്റേഷനും പ്രശസ്ത ഫോട്ടോയിലെ ആളുമായി സാമ്യമുള്ള കുടുംബ ഫോട്ടോകളും അവരുടെ അവകാശവാദത്തിന്റെ തെളിവായി അവർ അവതരിപ്പിച്ചിരുന്നു.
ഓഗസ്റ്റ് ക്ലബ്ബ് ഇംഗ്ലീഷ് വിലാസം https://ml.wikipedia.org/wiki/August_Club
കെ.ബി. വേണുവിന്റെ സംവിധാനത്തിൽ റിമ കല്ലിങ്കൽ , മുരളി ഗോപി എന്നിവർ പ്രധാന കഥാപാത്രങ്ങളെ അവതരിപ്പിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് ഓഗസ്റ്റ് ക്ലബ്ബ് .
പത്മരാജന്റെ മകൻ അനന്തപത്മനാഭൻ ആദ്യമായി രചന നിർവഹിച്ച ചിത്രമാണിത്.
അനന്തപത്മനാഭന്റെ വേനലിന്റെ കളനീക്കങ്ങൾ എന്ന ചെറുകഥയെ ആസ്പദമാക്കിയാണ് ചിത്രം ഒരുക്കിയിരിക്കുന്നത്.
മകൻ ഷോബി തിലകൻ, തിലകന് ചിത്രത്തിൽ ശബ്ദം നൽകിയിരിക്കുന്നു.
ആലപ്പുഴ , എറണാകുളം എന്നിവിടങ്ങളിലാണ് ചിത്രീകരണം നടത്തിയിരിക്കുന്നത്.
വേനലിന്റെ കളനീക്കങ്ങൾ എന്നായിരുന്നു ആദ്യം ചിത്രത്തിനായി ഉദ്ദേശിച്ചിരുന്ന പേരെങ്കിലും പിന്നീട് ഓഗസ്റ്റ് ക്ലബ്ബ് എന്നാക്കിമാറ്റുകയായിരുന്നു.
റഫീക്ക്‌ അഹമ്മദ് രചിച്ച ചിത്രത്തിലെ ഗാനങ്ങൾക്ക് ബെന്നെറ്റ്‌-വീത്‌രാഗ് സംഗീതം നൽകിയിരിക്കുന്നു.
മൂന്ന് ഗാനങ്ങളാണ് ചിത്രത്തിലുള്ളത്.
ഷോബി തിലകൻ , ശ്രേയ ഘോഷാൽ , ശ്രീനിവാസ് , സുജാത, ബെന്നറ്റ് വീത്‌രാഗ്, വിജയ് പ്രകാശ് എന്നിവർ ഗാനങ്ങൾ ആലപിച്ചിരിക്കുന്നു.
അണിയറ പ്രവർത്തകർ നിർമ്മാണം - വി. എസ്. അഭീഷ് സംവിധാനം - കെ.ബി. വേണു സംഗീതം - ബെന്നെറ്റ്‌-വീറ്റ്‌റാഗ്‌ ഗാനരചന - റഫീക്ക്‌ അഹമ്മദ്‌ ബാനർ - ദർശിനി കൺസെപ്റ്റ്സ് വിതരണം - ദർശിനി കൺസെപ്റ്റ്സ് റിലീസ് കഥ - പി. അനന്തപദ്മനാഭൻ തിരക്കഥ - പി. അനന്തപദ്മനാഭൻ സംഭാഷണം - പി. അനന്തപദ്മനാഭൻ ചിത്രസംയോജനം - മനോജ് കണ്ണോത്ത് കലാസംവിധാനം - അജയ് മങ്ങാട് ക്യാമറ - പ്രതാപ് നായർ ഡിസൈൻ - ഗായത്രി അശോക്‌ അഭിനേതാക്കൾ റിമ കല്ലിങ്കൽ - സാവിത്രി മുരളി ഗോപി - നന്ദഗോപൻ തിലകൻ - കെ.പി.റ്റി.
മേനോൻ പ്രവീൺ - സുകുമാരി - ഭാഗ്യവതിയമ്മ മാള അരവിന്ദൻ - ലാസർ കെ.പി.എ.സി. ലളിത - നന്ദഗോപന്റെ അമ്മ സുനിൽ സുഖദ - ലോണ മോനിഷ സാഗർ ശശി കലിങ്ക - ഷേർ അരുൺ - കിഷോർ ഗണപതി അവലംബം പുറത്തേക്കുള്ള കണ്ണികൾ
ഓഗസ്റ്റ് 9 ഇംഗ്ലീഷ് വിലാസം https://ml.wikipedia.org/wiki/August_9
ഗ്രിഗോറിയൻ കലണ്ടർ പ്രകാരം ഓഗസ്റ്റ് 9 വർഷത്തിലെ 221 (അധിവർഷത്തിൽ 222)-ാം ദിനമാണ്.
ചരിത്രസംഭവങ്ങൾ 1173 - പിസാ ഗോപുരത്തിന്റെ നിർമ്മാണപ്രവർത്തനങ്ങൾ ആരംഭിച്ചു.
തുടർന്നുള്ള രണ്ടു നൂറ്റാണ്ടുകൾ കൊണ്ടാണ്‌ ഇതിന്റെ പണി പൂർത്തിയായത്.
1942 - ക്വിറ്റ് ഇന്ത്യാ പ്രക്ഷോഭത്തിന്റെ പേരിൽ മഹാത്മാഗാന്ധി അറസ്റ്റിലായി.
1945 - രണ്ടാം ലോകമഹായുദ്ധം :ജപ്പാനിലെ നാഗസാക്കിയിൽ അമേരിക്ക അണുബോബിട്ടു.
എഴുപതിനായിരം പേർ തൽക്ഷണം മരണമടഞ്ഞു.
1965 - മലേഷ്യയിൽ നിന്നും വേർപിരിഞ്ഞ് സിംഗപ്പൂർ സ്വതന്ത്രരാജ്യമായി.
1974 - വാട്ടർഗേറ്റ് വിവാദത്തിന്റെ ഫലമായി റിച്ചാർഡ് നിക്സൺ അമേരിക്കൻ പ്രസിഡണ്ട് പദം രാജിവച്ചു.
വൈസ് പ്രസിഡണ്ടായിരുന്ന ജെറാൾഡ് ഫോർഡ് പ്രസിഡണ്ടായി സ്ഥാനമേറ്റു.
ജന്മദിനങ്ങൾ 1896 - സ്വിസ് മനശ്ശാസ്ത്രജ്ഞനായിരുന്ന ഷോൺ പിയാഷെ 1982 - അമേരിക്കൻ ഓട്ടക്കാരൻ ടൈസൺ ഗേ ചരമവാർഷികങ്ങൾ 2008 - ഹോളിവുഡ്‌ ഹാസ്യതാരം ബെർണി മാക്ക്‌ 2008 - പലസ്തീൻ കവി മഹ്മൂദ് ദാർവിഷ് മറ്റു പ്രത്യേകതകൾ ക്വിറ്റ് ഇന്ത്യാ ദിനം